Sciant omnes tam præsentes, quam futuri, quod filia Pontii, quæ cognominata est Besueta, et Oddo Miles filius ejus, quicquid juris, vel proclamationis habebant super pueros Girardi, qui cognominatus est Aligrinus, dederunt Deo, et sancto Petro, et Besuensi Ecclesiæ, æternaliter pro remedio suorumque antecessorum, ante aram sanctorum Apostolorum Petri et Pauli, et in præsentia Stephani Abbatis, et Monachorum. Ut hæc carta inconvulsa permaneat, adsignamus ei testes: Signum Oddonis Militis, et matris ejus, qui hoc fecerunt, Benzonis Sacerdotis de Tilecastro, Humberti, qui cognominatur Angelricus, Viviani, Hugonis villici, Johannis, et aliorum multorum.